Planetos žiedai
Planetos žiedai – dulkių, uolienų, ledo ir kitų smulkių objektų plono žiedo formos telkiniai, supantys planetą. Dažniausiai žiedai būna planetos Rošo ertmėje. Gali būti nesusidariusių palydovų medžiaga arba nuo kai kurių palydovų paviršiaus atsiskiriančios dulkės. Kartais žiedai gali turėti palydovus ganytojus: nedidelius planetos palydovus, kurie skrieja šalia žiedo išorinio krašto ar tarpe tarp žiedų. Palydovų ganytojų gravitacija padeda išlaikyti griežtus žiedų kraštus. Įspūdingiausiais žiedais Saulės sistemoje pasižymi Saturnas, tačiau juos taip pat turi Jupiteris, Uranas ir Neptūnas .